Miután az az osztrák műsorsugárzó, az ORF 2013. szeptember 10-én bejelentette, hogy Conchita Wurst fogja képviseli Ausztriát a 2014-es Eurovíziós Dalfesztiválon, Koppenhágában, elkezdték keresni az előadó a versenydalát. Nyílt pályázatot írtak ki, melyre közel 70-80 darab pályamű érkezett. A dalról egy szakmai zsűri döntött, akik a "Rise Like a Phoenix" című számot nevezték meg végső indulóként 10 nappal a Eurovíziós nevezés leadási időpontja előtt. Az idő rövidsége miatt, nem találták Ausztriában olyan szimfonikus zenekart, akik el tudták volna vállalni a zenei alap felvételét. Végül a dal producerei felkeresték a magyar származású Johnny K. Palmert, aki egy magyar szimfonikus zenekarhoz fordult, hogy vegyék fel az alapot a dalhoz. Így a dal a Magyar Rádió 22-es stúdiójában, a Budapest Art Orchestra közreműködésével készült el. Délelőtt vették fel a számot, délután pedig Bécsben Conchita már ráénekelt a felvett szimfonikus alapra, másnapra pedig teljesen elkészült a versenydal.